Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 4. számú melléklet a 34/2008. (XII. 12.) OKM rendelethez
Paragraph Index: 2196

3. 6. Differenciálás A tanulásnak, mint egyéni konstruktív folyamatnak a felfogásából következik az individualizálás és a differenciálás szükségessége. A differenciálás szempontjait és formáit a tanár az adott tanulócsoport, és az egyes tanulók ismeretében alakítja ki. Fokozatosan egyre nagyobb teret ad a tanulók számára, hogy választhassanak a különbözĘ nehézségi fokú és/vagy különbözĘ tevékenységformát igénylĘ, illetve lehetĘvé tevĘ feladatok közül, továbbá lehetĘvé teszi, hogy a tanulók a kiválasztott feladatot jellegének megfelelĘ munkaformában (egyedül, párban vagy csoportban), a számukra megfelelĘ munkatempóban végezhessék el. A tanulók ezáltal lehetĘséget kapnak arra, hogy ismeretszintjüknek, érdeklĘdésüknek, szükségleteiknek és intelligenciatípusuknak leginkább megfelelĘ módon bĘvítsék ismereteiket, fejlesszék készségeiket és képességeiket. A differenciálás céljának, módjának kialakításakor tekintetbe kell venni, hogy a tanulók, tudásszintjük különbözĘsége mellett, még sok más szempontból is különböznek egymástól, és biztosítani kell a tanulók számára az egyéni utakat. EltérĘ lehet, pl. a tanulók érzékszervi beállítottsága, ami meghatározza, hogy melyik érzékszervi csatornájukat tudják eredményesebben használni a tanulásra. További differenciálásra ad lehetĘséget, pl. a nemek közti különbözĘség, vagy az érdeklĘdési kör.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes